CELEX: 62021CN0323
Language: et
Date: 2021-05-25 00:00:00
Title: Kohtuasi C-323/21: Eelotsusetaotlus, mille on esitanud Raad van State (Madalmaad) 25. mail 2021 – Staatssecretaris van Justitie en Veiligheid versus B.

9.8.2021   
            
            
               ET
            
            
               Euroopa Liidu Teataja
            
            
               C 320/28
            
         
      Eelotsusetaotlus, mille on esitanud Raad van State (Madalmaad) 25. mail 2021 – Staatssecretaris van Justitie en Veiligheid versus B.
      (Kohtuasi C-323/21)
      (2021/C 320/28)
      Kohtumenetluse keel: hollandi
      
         Eelotsusetaotluse esitanud kohus
      
      Raad van State
      
         Põhikohtuasja pooled
      
      
         Apellant: Staatssecretaris van Justitie en Veiligheid
      
         Vastustaja apellatsioonimenetluses: B.
      
         Eelotsuse küsimused
      
      
                  1.
               
               
                  
                              a)
                           
                           
                              Kas mõistet „palve esitanud liikmesriik“ Euroopa Parlamendi ja nõukogu 26. juuni 2013. aasta määruse (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest (ELT 2013, L 180 (1)), artikli 29 lõike 2 tähenduses tuleb tõlgendada nii, et selle all tuleb mõista liikmesriiki (käesoleval juhul kolmas liikmesriik, s.t Madalmaad), kes esitas viimasena teisele liikmesriigile tagasivõtmise või vastuvõtmise palve?
                           
                        
                              b)
                           
                           
                              Kui vastus on ei: Kas asjaolu, et eelnevalt oli kahe liikmesriigi vahel (käesoleval juhul Saksamaa ja Itaalia) sõlmitud vastutuse tunnustamise kokkulepe, tekitab siis veel tagajärgi õiguslikele kohustustele, mis on kolmandal liikmesriigil (käesoleval juhul Madalmaad) Dublini määrusest tulenevalt välismaalase või varasemas kokkuleppes osalenud liikmesriikide suhtes, ning kui ja, siis milliseid tagajärgi?
                           
                        
            
                  2.
               
               
                  Kui vastus küsimusele 1 on jaatav: Kas määruse (EL) nr 604/2013 artikli 27 lõiget 1 koostoimes selle määruse põhjendusega 19 tuleb tõlgendada nii, et see takistab rahvusvahelise kaitse taotlejal kasutada üleandmisotsuse peale esitatud kaebuse raames edukalt väidet, et üleandmist ei tohi läbi viia, kuna eelnevalt kahe liikmesriigi (käesoleval juhul Saksamaa ja Itaalia) vahel kokku lepitud üleandmise tähtaeg on möödunud?
               
            
         (1)  lk 31